《挽上官文季直二首 其一》
宋代·李吕

踪迹半天下，声名落士林。搢绅争汲引，岁月漫侵寻。

后辈尊时尚，斯人竟陆沉。只言馀庆在，子舍日骎骎。

作者简介：李吕（1122—1198）生于宋徽宗宣和四年，卒于宁宗庆元四年，年七十七岁。端庄自重，记诵过人。年四十，即弃科举。好治易，尤留意通鉴。教人循循善诱，常聚族百人，昕夕击鼓，聚众致礼享堂，不以寒暑废。吕著有《澹轩集》十五卷，《国史经籍志》传于世。